section_heading: Uvod
paragraph_text: Nakon preseljenja iz Salzburga u Beč 1781. godine, Mozart je povodom korizmenih svečanosti izvodio godišnje akademije. Tako je 23. siječnja 1782. godine izveo ulomke iz Idomenea, Koncert za klavir i orkestar br. 5 u D-duru KV 175 s novokomponiranim Rondom KV 382 i jednom slobodnom fantazijom. Taj koncert, a naročito Rondo, naišao je na veliko oduševljenje publike te je nakon njega Mozart s organizatorom koncerta Philippom Jakobom Martinom u svibnju iste godine pokrenuo koncerte u Augartenu (barokni park u Beču).